cyanic-selkie/wikianc huggingface dataset:
1960-61 NBA մրցաշրջան
Այս տարվանից պարբերական առաջնության ընթացքում յուրաքանչյուր ակումբ 75-ի փոխարեն սկսել են անցկացնել 79 խաղ։
Աղբյուրներ
Կատեգորիա:Բասկետբոլի ազգային ասոցիացիայի դրաֆթներ
Էլեոնորա Պրոխազկա
Մարիա Քրիստինա Էլեոնորա (Marie Christiane Eleonore Prochaska, ), առաջին կին կամավորը պրուսական բանակում, հեծելազորային, Գերմանիայի ազգային հերոսուհի։
Կենսագրություն
Մարիա Քրիստինա Էլեոնորան սերում էր աղքատ պրուսական գվարդիական սերժանտի ընտանիքից։ Մոր մահից հետո հայրը նրան ուղարկել է երեխաների ռազմական մանկատուն, որտեղ հետագայում աշխատել է որպես սպասուհի։ Երիտասարդ տարիքից հետաքրքրվել է Նապոլեոնի դեմ Անկախության պատերազմով։ 28 տարեկան հասակում Ավգուստ Ռենեց  արական անունով որպես կամավոր մասնակցել է ֆրանսիական զորքերի թիկունքում գործող Ադոլֆ ֆոն Լյուտցովի «Ազատության կորպուսի» (ժողովուրդը նրանց անվանում էր «Սև ամպեր») 1-ին  եգերական  գումարտակին։ Սկզբում նրան նշանակել են ռազմական նվագախմբում, բայց շուտով ուղարկել են հեծելազոր։ Պայքարել է պրուսական բանակում՝ տղամարդու քողի տակ, նապոլեոնյան բանակի դեմ։
1813 թվականի սեպտեմբերին Վեստֆալիայում Գյորդի ճակատամարտում, մինչ նա փորձում էր վիրավոր ընկերոջը մարտադաշտից դուրս բերել, ինքն է ծանր վիրավորվել։ Ռազմաճակատային բուժակները արագ դուրս են բերել վիրավոր Էլեոնորային մարտադաշտից, և նրան ուղարկել Դաննենբերգի հիվանդանոց։ Այստեղ ստացած ծանր  վերքերից երեք շաբաթ անց՝ 1813 թվականի հոկտեմբերի 5-ին, Էլեոնորան մահացել է։ Ցուցաբերած առանձնահատուկ քաջության և հերոսության համար նրան կոչում էին  պոտսդամյան Ժաննա դ'Արկ։ Էլեոնորա Պրոխազկայի կերպարը հետագայում իդեալականացվեց որպես Նապոլեոնի հետ ազատագրական պատերազմի խորհրդանիշ և նրա նկատմամբ ակնածանք էր տածվում՝  որպես Գերմանիայի ազգային հերոսուհու։
Ստեղծվեցին Էլեոնորային նվիրված բազմաթիվ ստեղծագործություններ (բանաստեղծություններ և դրամաներ)։ Լյուդվիգ վան Բեթհովենը երաժշտություն գրեց Յոհան Ֆրիդրիխ Լեոպոլդ Դունկերի դրամայի համար։
1865 թվականին Դաննենբերգի Սուրբ Աննայի գերեզմանատանը Էլեոնորայի գերեզմանի վրա հուշարձան տեղադրվեց, իսկ 1889 թվականին Պոտսդամում հուշարձան կանգնեցվեց՝ ի պատիվ Էլեոնորա Պրոխազկայի, իսկ նրա տունը դարձավ հուշահամալիր թանգարան։
Ծանոթագրություններ
Կատեգորիա:19-րդ դարի գերմանացիներ Կատեգորիա:Գերմանացի ռազմական գործիչներ Կատեգորիա:Կանայք պատերազմում Կատեգորիա:Գերմանացի կանայք
(8492) Կիկուոկա
(8492) Կիկուոկա (Kikuoka), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,533878 ա. մ., առավելագույնը մոտենում է 2,3221 ա. մ. հեռավորության վրա և հեռանում 2,7457 ա. մ. ։ Արեգակի շուրջ մեկ ամբողջական պտույտ է կատարում 1473,25 երկրային օրվա ընթացքում, իր ուղեծրով շարժվելով միջինում 0,244357 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,35° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աննա Սոֆյա Բերգլունդ
Աննա Սոֆյա Բերգլունդ (Anna Sophia Berglund, ), ամերիկացի ֆոտոմոդել ։
Սքոթ Ջոպլին
Սքոթ Ջոպլին (Scott Joplin; ), աֆրոամերիկական կոմպոզիտոր և դաշնակահար, 44 ռեգթայմի հեղինակ, ավելի շատ հայտնի է «The Entertainer»-ը։ Համարվում է ռեգթայմերի մեծ հեղինակ, որը ճանաչում է ձեռք բերել մահվանից հետո։ Հասարակության հետաքրքրությունը Ջոպլինի հանդեպ վերակենդանացել է 1970-ական թվականներին։ 1977 թվականին նրա մասին նկարահանվել է կենսագարական ֆիլմ՝ «Սքոթ Ջոպլին», որի գլխավոր դերակատարը եղել է Բիլի Դի Ուիլյամսը ։
Աննա Սոֆյա Բերգլունդ
Կենսագրություն
Աննան ծնվել է շվեդական գաղթականների ընտանիքում, ունի կրտսեր եղբայր։ Նա ավարտել է Փալոս Վերդեսի միջնակարգ դպրոցը, այնուհետև Կալիֆորնիայի համալսարանի թատերական ֆակուլտետը, ուսումնասիրել է Բևերլի Հիլզի Փլեյհաուսի դերասանական վարպետությունը։
Սքոթ Ջոպլին
Մանկություն և պատանեկություն
Ենթադրվում է, որ Սքոթ Ջոպլինը ծնվել է 1868 թվականի հոկտեմբերի 24-ին Տեխաս նահանգի Տակսարկանի արվարձանում։ Նա եղել է ընտանիքի վեց երեխաներից երկրորդը․ հայրը՝ Ջայլզ Ջոպլինն էր, Հյուսիսային Կարոլինայից (ծնվել է մոտավորապես 1842 թվականին), իսկ մայրը՝ Ֆլորենս Գիվենսնն էր, Կենտուկիից (ծնվել է մոտավորապես 1841 թվականին)։ Սքոթի ավագ եղբոր անունը Մոնրո էր, իսկ երկու կրտսերներինը՝ Ռոբերտ և Ուիլլ։ Նա ուներ նաև երկու քույրեր։
Աննա Սոֆյա Բերգլունդ
Կենսագրություն
2011 թվականի հունվարին եղել է Playmate տղամարդկանց Playboy ամսագրի համար ։ Որոշ ժամանակ հանդիպել է Հյու Հեֆների հետ     ։
Սքոթ Ջոպլին
Մանկություն և պատանեկություն
Ջոպլինները երկար ժամանակ տեղից տեղ էր տեղափոխվում և փորձում կյանքի համար լավ պայմաններ փնտրել։ Լինում են Լինդենում, իսկ հետո Ջեֆֆերսոնում, բայց հետո վերջնականապես հաստատվում են Տակսարկանեում, որտեղ հայրը աշխատում է երկաթգծային գործարանում, իսկ մայրը՝ որպես հավաքարար։
Աննա Սոֆյա Բերգլունդ
Կենսագրություն
2018 թվականի մայիսի 12-ից Աննա Բերգլունդը ամուսնացած է դերասան Չարլի Օ'Դոնելի հետ։
Սքոթ Ջոպլին
Մանկություն և պատանեկություն
Վաղ մանկությունից Սքոթը ցույց է տվել իր ունակությունները երաժշտության նկատմամբ և նվագել է տարբեր երաժշտական գործիքներ։ Արդեն յոթ տարեկան հասակում Սքոթը լավ դաշնամուր էր նվագում։ 11 տարեկանում նա արդեն սկսում է բարդ ստեղծագործություններ կատարել։
Աննա Սոֆյա Բերգլունդ
Արտաքին հղումներ
Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի դերասանուհիներ
Սքոթ Ջոպլին
Մանկություն և պատանեկություն
1880 թվականին Ջայլզ Ջոպլինը թողնում է ընտանիքը և գնում է այլ կնոջ մոտ, իսկ երեխաներին թողնում է մոր հույսին։ Կենսագիր Սյուզան Քյորտիսը իր «Dictionary of Missouri Biography» գրքում կարծիք է հայտնել, որ նրանք բաժանման հիմնական պատճառը եղել է այն, որ Ֆլորենսը սիրել է երգել և բանջո նվագել և աջակցել է որդու ստեղծագործական նախաձեռնություններին։ Հայրը պնդում էր, որ Սքոթը պետք է այնպիսի մասնագիտություն ունենա, որը հնարավորություն կտա կայուն կերպով ամեն օր տուն հաց բերել։ Այդ պատճառով Ջայլզը ամեն անգամ հետևում էր նրա երաժշտությանը և կիթառ նվագելուն։
Ջայլզը պահպանում էր հարաբերությունները Ֆլորենսի հետ, բայց երբեք նույն տեղում չէր ապրում նախկին կնոջ և երեխաների հետ։ Ընտանիքի ֆինանսական վիճակը հուսահատ դրության մեջ էր գտնվում․ նա և երեխաները տեղափոխվել էին մի էժանագին տուն, որը նրանց համար վարձել էր նրա աշխատակիցը հարուստ սպիտակամորթ մարդկանցից։ Այդ ժամանակ երեխաները կարողանում էին կրթություն ստանալ, իսկ Սքոթը՝ երաժշտական դասեր։ Մեծ որդին՝ Մոնրոն, արդեն բավականին մեծ էր և կարողանում էր հոգալ իրենց սեփական ապրուստը։
Սքոթը պատանեկության ժամանակ լուրջ և ծանրակշիռ տղա էր։ Դպրոցում դասերի ժամանակ նրա ուսուցիչներից մեկը Ջուլիուս Վայսն էր՝ երաժշտության ուսուցիչ, որը ներգաղթել էր Գերմանիայից։ Վայսը հայտնաբերեց Սքոթ Ջոպլինի տաղանդը, հասկացավ նրա ընտանիքի հուսահատ վիճակը և նրա հետ պարապում էր անվճար։ 1878 թվականից մինչև 1883 թվականը ընկած ժամանակաշրջանում ուսուցիչը նրա մեջ սեր ներշնչեց դեպի ազգային երգերը, դասական ստեղծագործությունները և օպերան։ Վայսը օգնեց գնահատել երաժշտությունը և ընտանիքին օգնելու համար նրանց դաշնամուր նվիրեց։ Համաձայն Սքոթ Ջոպլինի հիշողությունների՝ նա երբեք չէր մոռանում իր առաջին ուսուցչին, իսկ հետագայում լինելով արդեն ճանաչված կոմպոզիտոր, նա որոշել էր հետ տալ Վայսի ֆինանսական օգնությունը։ Վայսը մտադրվել էր նրա վրա ազդեցություն ունենալ, որպես կոմպոզիտոր։ Սյուզան Քյորտիսի բառերով «ուսուցչին հաջողվեց պատանի Ջոպլինի համար դուռ բացել դեպի երաժշտությունը, որը նա չգիտեր»։
16 տարեկան հասակում Ջոպլինը առաջին անգամ միացավ The Texas Medley Quartette խմբին, որը ստեղծել էր իր եղբայր Ուիլլը և էլի երկու տղա Տոկցարկանից։ Նրանց առաջին կատարումը տեղի ունեցավ Քլարկսվիլ քաղաքում և բերեց մեծ հաջողություն։ Այդ ժամանակ Սքոթը կիթառ և մանդոլին նվագել սովորեց։
Կյանքը հարավում։ Չիկագո
Տեղական շատ համերգային ցուցադրություններից հետո՝ 1880-ական թվականների վերջում, նա թողեց երկաթգծային աշխատակցի աշխատանքը և որոշեց մի շարք երաժշտական կենդանի համերգներ ունենալ։ Այդ մտահղացումը մասամբ կապ ուներ 1882 թվականին մոր մահվան հետ։ Այս ժամանակաշրջանում նրա կյանքից քիչ բան է հայտնի։ 1891 թվականի հուլիսին նա գրանցվում է Texarkana Minstrels երգչախմբում։ Խումբը մասնակցում է համերգների, ստանում հասույթ, որը պետք է գնար Ջեֆերսոն Դեվիսի արձանի կառուցմանը։ Սևամորթ դաշնակահարի առաջարկած տարբերակները քիչ էին։ Դրանց մեծ մասը երաժիշտները կատարում էին եկեղեցիներում և հասարակաց տներում։ Հաջորդ մի քանի կատարումներով Սքոթ Ջոպլինը հայտնի էր Սենտ Լուիսում և երգում էր։
1893 թվականին Չիկագոյում՝ Համաշխարհային ցուցահանդեսում Սքոթ Ջոպլինը հավաքում է իր առաջին լիարժեք խումբը, որը երգեր էր կատարում կոռնետով։ Այդ տարի Չիկագոյի ցուցահանդես այցելել էին ավելի քան 27 միլլիոն մարդ, որը հիմնականում ազդում էր ամբողջ ամրիկյան մշակույթի վրա, մասնավորապես, այն օգնում է ժողովրդականացնել ռեգթայմերը։ 1897 թվականին այդ երաժշտական ոճը այնպես տարածված էր, որ հրապարակումները նրան բնութագրում էին որպես «վայրի բնության կոչ․ երաժշտություն, որը ոգևորված է և արագացնում է մարդկանց կյանքի ռիթմը՝ աճող քաղաքներում»։
Կյանքը Սեդալիայում, Միսսուրի
Ցուցահանդեսից հետո՝ 1894 թվականին, Սքոթ Ջոպլինը տեղափոխվում է Սեդալիա քաղաք, Պետտիս շրջան, Միսսուրի նահանգ։ Սկզբնական շրջանում նա ստիպված էր ապրել Մարլշալների ընտանիքում։ Արթուր Մարշալը այդ ժամանակ 13-ամյա տղա էր, որը հետագայում դառնում է Ջոպլինի ուսուցիչը և ռեգթայմերի հեղինակ։
Սեդալիայում Սքոթ Ջոպլինը երաժշտության ուսուցիչ էր աշխատում և նա ուսանել է այնպիսի հայտնի կոմպոզիտորների ինչպիսեք են Բրան Քեմբելը և Սքոթ Հեյդենը։ Ըստ որոշ տեղեկությունների Ջոպլինը հաճախել է Ջորջ Սմիթի անվան երաժշտական քոլեջ, որտեղ ուսումնասիրում է ստեղծագործություններ։ Կենսագիր Էդվարդ Բեռլինը գրում է, որ քոլեջի արխիվային ձայնագրությունները այրվել են 1925 թվականի հրդեհի հետևանքով և չկան այնպիսի տվյալներ, որը վկայում է, որ իրականում տեղի է ունեցել դասընթաց։ Բացի դրանից կասկածելի է այն փաստը, որ փոքրիկ քոլեջը աֆրոամերիակցիների համար, կարող է ընթացք տալ երաժշտական դասախոսություններին։
Գրեթե 10 տարի Սքոթ Ջոպլինը չուներ մշտական բնակության վայր։ Նա վաստակում էր իր ապրուստի միջոցները և անընդհատ տեղափոխվում էր տեղից տեղ։ Հայտնի է, որ նա երգել է այնպիսի հաստատություններում ինչպիսիք են «Բլեք 400»-ը (Black 400) «Թխկու տերևի ակումբը» (Maple Leaf Club), որպես մենակատար և առաջնորդ կատարել է պարային երաժշտություն։ Ոչ մեծ համերգային շրջագայություն է ունեցել The Texas Medley Quartette հետ, որի ընթացքում առաջացած գումարով Ջոպլինը 1895 թվականին ստեղծում է իր առաջին գրվածքները․ «Խնդրում եմ, ասեք ինձ, դուք պետք եք» (Please Say You Will) և «Նրա դիմանկարը» (A Picture of Her Face)։ 1896 թվականին մեկնում է Թեմփլ՝ Տեխաս նահանգ, որտեղ կարող էր թողարկել մի քանի կոմպոզիցիաներ և ստեղծում է «Crush Collision March»-ը։ Այս երթը նվիրված էր միջոցառումների, որոնց վկան էր համարվում նաև Ջոպլինը՝ սեպտեմբերի 15-ին Կրաշում, բեմադրվում է գնացքների գեղարվեստական բախումը։
Առաջին լիամետրաժ ռեգթայմը եղել է «Original Rags»-ը, որը Ջոպլինը ստեղծում է 1897 թվականին։ «Թխկու տերևի ռեգթայմը» («Maple Leaf Rag») հրապարակվել է 1899 թվականին, սակայն ըստ վիճակագրության այդ կոմպոզիցիան հայտնի էր մինչև այդ։ 1899 թվականի օգոստոսի 10-ին Ջոպլինը պայմանագիր է ստորագրում Ջոն Սթարկի հետ, որը երաժշտական գործիքների վաճառող էր և հետագայում դառնում է նրա գլխավոր խմբագիրը։ Պայմանագրում գրված էր, որ Ջոպլինը ապավինում էր «Թխկու տերևի ռեգթայմը» վաճառելուց հետո նրանց տալ ամբողջ հասույթի մեկ տոկոսը, որը կազմում էր 25 ցենտ։ Այդ նույն տարի Սքոթ Ջոպլինը ամուսնանում է Բելլի հետ, որը Սքոթ Հեյդենի քենին էր։
Ջոպլինի մի քանի կենսագիրներ գրում են, որ «Թխկու տերևի ռիգթայմը» իր ժամանակի համար կարկառուն կոմպոզիցիաներից է։
Արտաքին հղումներ
Կատեգորիա:Աֆրոամերիկական կոմպոզիտորներ Կատեգորիա:Ամերիկացի ջազմեններ Կատեգորիա:Օպերային կոմպոզիտորներ Կատեգորիա:Պուլիտցերյան մրցանակակիրներ Կատեգորիա:20-րդ դարի դասական կոմպոզիտորներ
Նոր Շոտլանդիա (թերակղզի)
Նոր Շոտլանդիա (Nova Scotia peninsula), թերակղզի Կանադայի հարավ-արևելքում։
Աշխարհագրություն
Նոր Շոտլանդիա թերակղզու տարածքում է գտնվում Կանադայի համանուն նահանգի մեծ մասը։ Թերակղզու երկարությունը մոտ 430 կմ է, լայնությունը՝ 130 կմ ։ Արևելքում Կանսոյի նեղ նեղուցը բաժանում է այն Քեյփ Բրետոն խոշոր կղզուց, հյուսիսում Նորթամբերլենդ նեղուցը՝ Էդուարդ արքայազնի կղզուց։ Հարավում և հարավ-արևելքում ողողվում է Ատլանտյան օվկիանոսի ջրերով, արևմուտքում՝ Մեն ծոցի ջրերով, հյուսիս-արևմուտքում՝ Ֆանդի ծոցի ջրերով։ Թերակղզին կապված է մայրցամաքի հետ (Նյու Բրանսուիկի նահանգ) հյուսիս-արևմուտքում միայն Շիգնեկտոյի նեղ պարանոցով։
Հարավում և հարավ-արևելքում թերակղզու ափերը խիստ կտրտված են և խորը ծոցերով, ֆիարդաներով և ծովախորշերով։ Ծոցերն են՝ Ֆանդի, Մայնաս, Շիգնեկտո, Սենտ Ջորջ, Քանթրի (Country Harbour), Ինդիան (Indian Harbour), Մուսկուոդոբոյտ (Musquodoboit Harbour): Ծովախորշերն են՝ Աննապոլիս, Շեդաբակտո, Մարգարեթս (Margarets Bay), Մահոուն (Mahone Bay), Մեդուեյ (Medway Bay), Ջորդան (Jordan Bay), Սենտ Մերիս, Քոբեկուիդ (Cobequid Bay): Ջրափնյա գծի ընդհանուր երկարությունը 7579 կմ է։ Ափամերձ ջրերում սփռված են 3809 փոքր կղզիներ ։
Գետերն են՝ Աննապոլիս, Մերսեյ (Mersey River) և Մեդուեյ (Medway River), Բիվեր, Մուս, Շուբենակադի (Shubenacadie River), ինչպես նաև մի քանի հազար փոքր գետակներ և առվակներ։ Ամենամեծ լճերն են՝ Ռոսինյոլ, Կեջիմկուջիկ, Պարադայզ (Paradise Lake), Մալգրեյվ (Mulgrave Lake). Առավել նշանակալից քաղաքներն են Հալիֆաքսը և Դարտմուտը։ Թերակղզու ծայրակետերն են հյուսիս-արևելքում Ջորջ հրվանդանը, արևելքում՝ Կանսոյի հրվանդանը, հարավում՝ Բակկարո հրվանդանը։
Երկրաբանություն
Թերակղզին կազմված է պալեոզոյան դարաշրջանի ժայռերից՝ գրանիտներից, ավազաքարերից, գնեյսներից ։ Հիմնական օգտակար հանածոներն են՝ քարածուխը, հալիտը, բարիտները, գիպսը։ Հանվում են նաև ավազ ու մանրախիճ ։ Շելֆում (Սեյբլ կղզու մոտ) հայտնաբերվել են նավթի ու գազի հանքավայրեր։
Կլիմա և ռելիեֆ
Կլիման մեղմ է (չափավոր և խոնավ). մեկ տարվա ընթացքում լինում են մինչև 1200 մմ տեղումներ, բայց թերակղզին պարբերաբար զգում է արևելյան ուժեղ քամիների և փոթորիկների ազդեցությունը։ Թերակղզու մակերեսը հարթավայրային է՝ մինչև 275 մետր բարձրության առանձին լեռնաշղթաներով, ծածկված փշատերև և լայնատերև անտառներով։
Բնության պահպանություն
Թերակղզու տարածքում է գտնվում Կեջիմկուջիկ ազգային պարկը և մի քանի նահանգային պարկեր՝ Քեյփ Չիգնեկտո, Արիսաիգ (Arisaig Provincial Park), Բեյֆիլդ Բիչ (Bayfield Beach Provincial Park), Բիվեր Մաունթին (Beaver Mountain Provincial Park), Պոմկետ Բիչ (Pomquet Beach Provincial Park), Քեյփ Շիգնեկտո։ Բնական արգելոցներն են Տոբեատիկը, Մակգիլ Լեյքը, Կլոդ Լեյքը։
Ծանոթագրություններ
Կատեգորիա:Թերակղզիներ այբբենական կարգով Կատեգորիա:Կանադայի թերակղզիներ Կատեգորիա:Նոր Շոտլանդիա Կատեգորիա:Նոր Շոտլանդիայի աշխարհագրություն
Նովոսյոլովկա (գյուղ, Ենակիևոյի քաղաքային խորհուրդ)
Նովոսյոլովկա (Новоселівка), գյուղ Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Նովոսյոլովկա գյուղում բնակվում էր 163 մարդ։
Բելինյա
Բելինյա (Bellignat), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Հարավային Օյոննա կանտոնայի կազմի մեջ։ Նանտյուայի կոմունա։
INSEE կոդը՝ 01031։
Աշխարհագրություն
Համայնքը գտնվում է մոտ 390 կմ հարավ-արևելք Փարիզից, 85 կմ հյուսիս Լիոնից, 31 կմ հարավ-արևմուտք Բուրկ ան Բրեսից ։
Համայնքի տարածքով է հոսում Անժ (Ange (rivière)) գետը։ Համայնքի մեծ մասը անտառածածկ է։
Եղանակ
Կլիման ցամաքային է՝ ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։
Բնակչություն
2010 թվականին բնակչությունը կազմել է 3537 մարդ
Տնտեսություն
2010 թվականի տվյալներով 2340 աշխատունակ մարդկանցից 1719 (15-64 տարեկան) տնտեսապես ակտիվ են, 621-ը՝ պասիվ (ակտիվության ինդեքսը՝ 73,5 %, 1999 թվականին 74,2 % էր)։ 1719 ակտիվ բնակիչներից 1465-ը (797 տղամարդ և 668 կին) աշխատում են, գործազուրկ էր 254-ը (107 տղամարդ և 147 կին)։ 621 պասիվներից 236-ը աշակերտներ և ուսանողներ են, 183-ը՝ թոշակառուներ, 202-ն էլ պասիվ են այլ պատճառներով ։
Գոլդին (պոկեմոն)
Գոլդին, ջուր պոկեմոն (Goldeen, ) պոկեմոն Նինթեմդոից։ Գոլդինը ջուր պոկեմոն է և ունի երկու զարգացման ձև ։ Գոլդինը զարգացման առաջին ձևն է, որը զարգանալով դառնում է Սիքինգ։ Գոլդինից-Սիքինգ հատկությունները չեն փոխվում։ Ըստ տեսակի՝ ջուր պոկեմոն է և ապրում է ջրային տարածքներում։ Ընդհանուր հասակը կազմում է 60 սմ, իսկ կշիռը՝ 15 կգ։ Կարգաթիվն է #118։
Անվանում
Պոկեմոնի անգլերեն անվանումը թարգմանաբար նշանակում է ոսկե ձուկ, իսկ բնօրինակ ճապոներեն անվանումը նշանակում է պարզապես ձուկ։ Ֆրանսերեն անունը նշանակում է ծովինար։
Ծագում
Գոլդինը ոսկե ձուկ է։ Պոկեմոնի ճակատային մասում գտնվում է պոկեմոնի եղջույրը, որն էլ նրա ամենաուժեղ հատվածն է։
Զարգացում
Գոլդինը զարգանալով դառնում է Սիքինգ ։
Ազդեցություն
Նրա դեմ ազդում են խոտ և էլեկտրական տեսակի պոկեմոնները։
Վիճակագրություն
Ստատիկա
Արտաքին հղումներ
Կատեգորիա:Պոկեմոններ այբբենական կարգով Կատեգորիա:Ջուր պոկեմոններ
Լաուրա Ֆեռնանդես
Լաուրա Մարիա Ֆեռնանդես (Laura Fernandez, ), կանադացի երգչուհի, երգչահան, երաժշտական պրոդյուսեր, արտիստ, ռադիո հաղորդավար և անշարժ գույքի գործակալ։ Ֆեռնանդեսը ծնվել է Իսպանիայի մայրաքաղաք Մադրիդում։ 2003 թվականին նա ճանաչվել է Նյու Յորքի միջազգային փառատոնի Սոֆթ Ռոք լավագույն երաժիշտ ։ Վարել է Café Latino հաղորդաշարը JazzFM91 ռադիոալիքով, և նրա լատինական երաժշտության պրոդյուսերն է եղել Բիլլի Բրյանսը  ։
Վաղ կյանք
Ֆեռնանդեսը ծնվել է Իսպանիայի մայրաքաղաք Մադրիդում։ Նա Մադրիդից տեղափոխվել է Շվեյցարիա։ Ընտանիքի հետ տեղափոխվել է Կանադայի Ալբերտա նահանգի Կալգարի քաղաք։ Նրա հայրը եղել է ինժեներ, գրող և նկարիչ։ 7-րդ դասարանում նա դաշնամուր է սովորել Երաժշտության Թագավորական Կոնսերվատորիայում ։
Ավարտել է Ալբերտայի Արվեստի և Դիզայնի Քոլեջը (1983)։ Հանդիպել է նկարիչ Ռիկ Յակոբսոնին, երբ դեռ քոլեջում էր։ Նրանք ամուսնացել են և տեղափոխվել Օնտարիոյի Տորոնտո քաղաք։ Նրանք սկսել են իրենց սեփական բիզնեսը` Յակոբսոն Ֆեռնանդես պատկերազարդումներ ։
Վիզուալ արվեստ
Ֆեռնանդեսը Թխկու տերևով լոգոն պատկերել է Air Canada-ի համար ։ Ֆեռնանդեսը նաև ստեղծել է նկարված տրիլիումը, որն օգտագործված է Օնտարիոյի վարորդական թույլտվության վրա ։ Ֆեռնանդեսը արել է պատկերազարդումներ մանկական գրքերի համար, ինչպիսիք են «Ժերեմին կարդալ է սովորում», «Պիկասոյի հոգին` կրակի վրա», «Աննան կանաչ կտուրներից», «Դաշնամուրի կախարդական հորինվածքը»   ։ Նա աշխատել է նաև Մարգարետ Էթվուդի, Ռոբերտսոն Դևիսի, Ռիչարդ Ֆրանսիս Բարտոնի, Բիլ Գեյթսի, Դեյվիդ Թոմսոնի և Քրիստոֆեր Օնդաթջի համար։ Ֆեռնանդեսը Ռիք Յակոբսոնի հետ շատ մրցանակներ է ստացել, այդ թվում` Տորոնտոյի Ռեժիսորների մրցանակ, Արվեստի հաղորդակցության ամսագրի գերազանցության մրցանակ, Ռութ Շվարթս մրցանակ, Ամելի Ֆրանսես Հովարդ Գիբոնի պատկերազարդողի ոսկե մեդալ Կանադայի գրադարանների ասոցիացիայի կողմից, 2001 թվականին, «Դաշնամուրի կախարդական հորինվածքի» համար։
Երաժշտական կարիերա
Ֆեռնանդեսը սկսել է երգեր գրել, երբ նա 12 տարեկան էր, գրել է իսպաներեն։ 2003 թվականին Միջազգային անկախ երաժշտական փառատոնում նա հաղթել է Սոֆթ Ռոք մրցանակը ։
Նա 2003 թվականին թողարկել է իր առաջին` «The Other Side» ալբոմը ։ Վարել է open mic գիշերներ 2003-2008 թվականներին։ 2008 թվականին Ֆեռնանդեսը JazzFM91 ռադիոալիքով սկսել է վարել Cafe Latino հաղորդաշարը ։ Նա 2010 թվականին թողարկել է լատինական երաժշտության ալբոմ, որը կոչվում էր Un Solo Beso, որի պրոդյուսերն էր Բիլլի Բրյանսը ։ Շարունակել է կենդանի ելույթները     ։
Ֆեռնանդեսը հովանավրովում է Steinway & Sons-ի կողմից։ Նա մեկն է այն 19 կանադացի գրողներից, որ հովանավորվում են Steinway-ի կողմից ։
Անշարժ գույք
Ֆեռնանդեսն անշարժ գույք է վաճառում 2007 թվականից ։ Նա անշարժ գույքի ոլորտում գերազանցության Ադամանդ մրցանակ է ստացել ։
Արտաքին հղումներ
Կատեգորիա:Կանադացի երգչուհիներ Կատեգորիա:Կանադացի երգահաններ Կատեգորիա:Կանադացի դաշնակահարներ Կատեգորիա:Կանադացի երաժիշտներ
Արթուր Գոլդեն
Արթուր Գոլդեն (Arthur Golden, ), ճապոնական ծագմամբ ամերիկացի  գրող։ 1997 թվականին լույս տեսած «Գեյշայի հուշերը» վեպ-բեսթելլերի հեղինակը։ Նրա գիրքը վաճառվել է ավելի քան 4 միլիոն օրինակով և թարգմանվել է ավելի քան 30 լեզուներով։
Կենսագրություն
Արթուր Գոլդենը Նյու Յորք Թայմսի հիմնադիր ու սեփականատեր Սուլցբերգերների տոհմի ներկայացուցիչն է։ Նրա մայրը Արթուր Հեյս Սուլցբերգերի դուստրն է և Ադոլֆ Օուսկի թոռնուհին։
Նրա ծնողները Բեն և Ռութ Գոլդենները ամուսնալուծվել են, երբ Արթուրը 8 տարեկան էր։ Հայրը 5 տարի անց մահացել է։
1974 թվականին ավարտել է Բայլորի դպրոցը։ Ավարտել է Հարվարդի համալսարանը՝ Ճապոնիայի արվեստի պատմության գծով հումանիտար գիտությունների բակալավրի աստիճանով։ 1980 թվականին ստացել է Ճապոնիայի պատմության մագիստրոսի աստիճան Կոլումբիայի համալսարանում և սովորել է հյուսիսչինական լեզուն։
Պեկինի համալսարանում ամառային արձակուրդից հետո նա աշխատանքի է անցել Տոկիոյի համալսարանում։
ԱՄՆ վերադառնալուց հետո Գոլդենը Բոստոնի համալսարանում ստացել է անգլերենի մագիստրոսի աստիճան
Անձնական կյանք
Գոլդենը ամուսնացած է Տրուդի Լեգի հետ, ունի երկու երեխա. որդի՝ Հայեսը, և դուստր՝ Թեսը ։
Նա իր ընտանիքի հետ ապրում է Մասաչուսեթս նահանգի Բրուքլին քաղաքում։
Ծանոթագրություններ
Կատեգորիա:20-րդ դարի ամերիկացի գրողներ Կատեգորիա:Բոստոնի համալսարանի շրջանավարտներ Կատեգորիա:Կոլումբիայի համալսարանի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:Բնօրինակում անաղբյուր հոդվածներ Կատեգորիա:Ամերիկացի վիպասաններ Կատեգորիա:Ամերիկացի սցենարիստներ
Արհեստական սնուցում
Արհեստական սնուցում, բուժման մեթոդ, որի օգնությամբ բնական ճանապարհով (բերանով) սնուցման անհնարինության կամ անբավարարության դեպքերում օրգանիզմն ապահովվում է բնականոն կենսագործունեության համար անհրաժեշտ սննդանյութերով և ջրով։ Սննդանյութերն օրգանիզմ ներմուծելու եղանակից կախված՝ տարբերում են զոնդաղիքային (էնտերալ) և արտաաղիքային (պարէնտերալ) սնուցում։
Զոնդաղիքային սնուցում
Զոնդաղիքային սնուցումը սովորաբար իրականացնում են հիվանդանոցում, փափուկ բարակ ռետինե կամ սիլիկոնային խողովակով (զոնդով), որը ստամոքս է տարվում բերանի կամ քթի, ինչպես նաև վիրահատական եղանակով՝ ստամոքսի կամ հաստ աղիքի պատերին բացած արհեստական խուղակների միջոցով։ Արհեստական զոնդաղիքային սնուցումն իրականացնում են բերանի խոռոչի օրգանների, կոկորդի, ըմպանի և կերակրափողի ոչ վիրահատելի ուռուցքների ու վնասվածքների դեպքերում կամ դրանց վիրահատությունից հետո, ծանր գանգագլխուղեղային վնասվածքների ժամանակ գիտակցության երկարատև կորստի, տարբեր պատճառներից առաջացած կոմային վիճակի, կլման խանգարումների, տարածուն այրվածքների և այլ դեպքերում։ Զոնդաղիքային սնուցման համար օգտագործում են հատուկ խառնուրդներ, որոնք պարունակում եՆ արգանակ, կաթ, կարագ, հում ձու, հյութեր, ինչպես նաև հատուկ սննդախառնուրդներ։ Անհաս երեխաների զոնդաղիքային սնուցումը կիրառում են ծննդաբերական վնասվածքների, բերանի խոռոչի, ըմպանի, կերակրափողի, ստամոքսի լորձաթաղանթների այրվածքների դեպքերում, ինչպես նաև կերակրափողի և ստամոքսի հետվիրահատական շրջանում։ Նորածինների համար լավագույն սննդանյութը մանրէազերծած մայրական կամ դոնորական քամած կաթն է, իսկ կրծքի երեխաների համար՝ կաթը, կեֆիրը և այլ սննդամթերքներ, որոնցով երեխաները մինչ այդ սնվել են։ 1 տարեկանից բարձր երեխաներին տրվող սննդախառնուրդները նույնն են, ինչ մեծերինը։
Արտաաղիքային սնուցում
Արտաաղիքային սնուցման ժամանակ սննդանյութերն օրգանիզմ են ներմուծվում՝ շրջանցելով ստամոքսաղիքային համակարգը (ավելի հաճախ ներերակային, հազվադեպ՝ ենթամաշկային, միջմկանային, ներոսկրային)։ Դա իրականացվում է առավելապես հիվանդանոցային պայմաններում։ Նման սնուցում են կատարում կոկորդի, ըմպանի, կերակրափողի, կրծքավանդակի և որովայնի խոռոչի լայնածավալ վիրահատություններից հետո առաջին օրերին, ծանր այրվածքների, վնասվածքների, վերակենդանացնող միջոցառումների՝ արհեստական շնչառության սարքերի երկարատև գործածմամբ, նյարդային և հոգեկան հիվանդությունների (օրինակ՝ երբ հիվանդը սննդից հրաժարվում է), ծանր ստամոքսաբորբի, հաստ աղիքի խոցային բորբոքման, ստամոքսի և 12-մատնյա աղիքի խոցային հիվանդության և լյարդի հիվանդությունների դեպքերում։ Օգտագործում են հատուկ սպիտակուցային պատրաստուկներ (կազեինի հիդրոլիզատ, հիդրոլիզին, ամինոպեպտիդ և այլն), ամինաթթվային խառնուրդներ (բազմամին), ճարպային էմուլսիաներ, աղային լուծույթներ, խաղողաշաքար, վիտամիններ և այլն։
Երեխաների արտաաղիքային սնուցումը կիրառում են ստամոքսի և բարակ աղիքների ծանր բորբոքումների, մարսողության թունավոր խանգարման, որովայնամզի տարածուն բորբոքման, տարածուն այրվածքների դեպքերում, ստամոքսաղիքային համակարգի օրգանների ծանր վիրահատություններից հետո առաջին օրերին, ինչպես նաև զոնդաղիքային սնուցման անհնարինության և անբավարարության դեպքերում։ Օգտագործում են նույն պատրաստուկները, ինչ և մեծերի համար։
Կատեգորիա:Սնուցում Կատեգորիա:Վերակենդանացում
Վանամայր
Վանամայր (լատիներեն՝ abbatissa, abbas (աբբա) բառի իգանակ սեռը), կաթոլիկ աբբայությունում միանձնուհիների համայնքի մայրապետ։
Դեր և պարտականություններ
Ըստ Կանոնական իրավունքի՝ վանամայրերն աբբաների նման գլխավոր պաշտոնյաներ են։ Նրանք ընդունում են վանքի միանձնուհիների երդումները, կարող են իրենց միաբանությունում նորեկների թեկնածությունն ընդունել, կարող են նրանց ուղարկել կրթություն ստանալու կամ հովվական կամ միսսիոներական աշխատանքի ծխական համայնքում կամ թեմում․ համայնքի տարածքում նրանք լիարժեք իշխանություն ունեն։
Կան, սակայն, կարևոր սահմանափակումներ։ Վանամայրը չի կարող կառավարել Խորհուրդը, չի կարող հանդես գալ որպես վկա ամուսնության ժամանակ, չի կարող ապաշխարանք ընդունել կամ հանդես գալ որպես պատարագիչ ։ Նրանք կարող են անցկացնել ժամերգություններ, խոսել Սուրբ գրությունից ու որոշակի օրհնություններ տալ։ Մյուս կողմից, նրանք չեն կարող քարոզներ ու խրատներ, ոչ էլ պատարագի ժամանակ ավետարան կարդալ։ Քանի որ նրանք չեն ստանում եպիսկոպոսական ձեռնադրություն, նրանց իրավունք չի վերապահվում ձեռնադրել ուրիշներին, ոչ էլ իրենց համայնքից դուրս իրավասություն իրականացնել ։ Եղել են արտառոց հանգամանքներ, որբ որոշ վանամայրերի սովորականից շեղվող իրավունքներ ու պարտականություններ են շնորհվել, ինչպես օրինակ՝ Իսպանիայի Բուրգոս քաղաքի Սանտա Մարիա լա Ռեալ դե լաս Ուելգաս վանքի ցիստերյան միաբանության վանամորը, կամ Իտալիայի Կոնվերսանո քաղաքի ցիստերյան միաբանության վանամորը։ Վերջինիս հնարավորություն է տրվել ընտրել իր սեփական փոխանորդին, նշանակել խոստովանահայրեր և ընդունել հասարակական մեծարանք․ 1750 թվականին հասարակական մեծարանքը վերացվել է ։
Պատմություն
Պատմականորեն որոշ կելտական վանքերում վանամայրերը գլխավորում էին վանականների ու միանձնուհիների միացյալ համայնքները, որի ամենահայտնի օրինակը Իռլանդիայի Քիլդեր քաղաքի վանքի վանամայր սուրբ Բրիգիտ Քիլդերացին է․ սովորույթն ընդգրկում էր Ֆրանսիայի, Իսպանիայի ու նույնիսկ Հռոմի կելտական վանքերը։ 1115 թվականին ֆրանսիական Ֆոնտևրո թագավորական աբբայության հիմնադիր Ռոբերտը ամբողջ միաբանության կառավարումը հանձնարարել է կին վերադասի ։
Լյութերական եկեղեցիներում վանամոր տիտղոսը վերաբերում էր վանքերի գլխավորներին, որոնք առաջին անգամ փոփոխության են ենթարկվել 1514 թվականին Քվեդլինբուրգ աբբայության կաթոլիկ վանամոր մահից հետո ։ Դրանք կոլեգիալ հիմնարկներ էին, որոնք կեցավայր ու եկամուտ էին ապահովում չամուսնացած լեդիների համար, որոնք սովորաբար ունենում էին ազնվական ծագում ու կոչվում կանոնուհիներ։ Վանամոր պաշտոնը նշանակալի հասարակական կարևորություն ուներ և անցյալում հաճախ զբաղեցվում էր իշխող արքայատոհմի արքայադստեր կողմից ։ Մինչև Նապոլեոնի կողմից Սրբազան Հռոմեական կայսրության լուծարումը և դրա կազմի մեջ մտնող քաղաքական միավորների վերակազմավորման արդյունքում անկախ կայսերական պետություններ ստեղծումը, Քվեդլինբուրգի վանքի վանամայրը նաև ի պաշտոնե անկախ կայսերական պետության գլխավորն էր։ Վերջին այսպիսի վանամայր է եղել Շվեդիայի արքայադուստր Սոֆյա Ալբերտինան ։
Պատմական Պրահայի Հրադչանի թաղամասում կաթոլիկ հաստատության տիրուհին էր կոչվում վանամայր։ Այն հիմնադրվել է 1755 թվականին կայսրուհի Մարիա Թերեզայի կողմից և պատասխանատու էր Բոհեմիայի թագուհու թագադրման համար․ վանամայր կարող էր լինել ավստրիական կայսերորդու կինը ։
Միջնադարում որոշ վանամայրեր փորձ են արել բռնազավթել իրենց արգելված հոգևոր իշխանությունը և դրանով օրհնել, թողություն տալ մեղքերին, տղամարդկանց ճակատին խաչանշան դաջել, նույնիսկ հաղորդություն ընդունել։ Այսպիսի երևույթները Հռոմի պապը նկարագրել է որպես «չլսված, չափազանց անպատշաճ ու անհեթեթ», ավելացնելով, որ «այսպիսի վանամայրերը ակնհայտորեն գերագնահատել են իրենց հոգևոր իշխանությունը» ։ Այսօր Հռոմեկան կաթոլիկ եկեղեցին ունի մոտավորապես 200 վանամայր ։ Կանանց ամենահին վանքը հիմնադրվել է 13-րդ դարասկզբին Գերմանիայի Օստրից քաղաքում, դա ցիստերյան միանձնուհիների Մարիենտալի աբբայությունն է։
2018 թվականի սեպտեմբերի 10-ին Գաուերի Սուրբ Տիրամոր մենաստանն ստացել է վանքի կարգավիճակ և գլխավոր միանձնուհի մայր Սեսիլիա Սնելլն օծվել որպես առաջին վանամայր։
Նշումներ
Կատեգորիա:Հոգևոր կոչումներ
Գոդալ
Գոդալ  (Godall), մունիցիպալիտետ Իսպանիայում։ Գտնվում է Տարրագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 33,6 կմ²։ Բնակչությունը՝ 815 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Ռիչարդ Ֆելթոն Աութքոլթ
Ռիչարդ Ֆելթոն Աութքոլթ (Richard Felton Outcault, ), ամերիկացի ծաղրանկարիչ։ Նա եղել է The Yellow Kid-ի և Buster Brown-ի սերիալի ստեղծողը և համարվում է ժամանակակից կոմիքսների հիմնական ռահվիրաներից մեկը։
Վաղ կարիերա
1890 թվականին Աութքոլթը վերադարձավ ԱՄՆ, ամուսնացավ և տեղափոխվեց Նյու Յորք Սիթի Ֆլաշինգ։ Նա աշխատել է տեխնիկական գծագրեր անելով Street Railway Journal-ում և Electrical World-ում, ամսագիր, որը պատկանում էր Էդիսոնի ընկերներից մեկին ։ Կողքից նա իր ներդրումն է ունեցել Truth, Puck, Judge և Life հումորային ամսագրերում ։
Դեղին երեխան
The New York World թերթը սկսեց հրապարակել ծաղրանկարներ 1889 թվականին։ Chicago Inter Ocean-ը գունային հավելում ավելացրեց 1892 թվականին, առաջինը ԱՄՆ-ում, և երբ համաշխարհային հրատարակիչ Ջոզեֆ Պուլիտցերը տեսավ այն, պատվիրեց նույնը իր թերթի համար չորս գունավոր պտտվող տպագրական մեքենա ։ Գունավոր կիրակնօրյա հումորի հավելվածը սկսեց գործել աշխարհում 1893 թվականի գարնանը։ Հավելվածի խմբագիր Մորիլ Գոդարդը կապվել է Աութքոլթի  հետ Puck-ի աշխատակից Ռոյ ՄաքՔարդելի միջոցով և առաջարկել  լրիվ դրույքով պաշտոն զբաղեցնել Աշխարհում։
Աութքոլթի թերթի համար առաջին մուլտֆիլմը հայտնվեց 1894 թվականի սեպտեմբերի 16-ին. վեց վահանակից բաղկացած ամբողջական էջանոց կոմիքս «Քեռի Էբենի անգիտությունը քաղաքի մասին» վերնագրով։ Թեև առաջին ժապավենները չէին, որոնք օգտագործում էին բազմաֆունկցիոնալ պատմողական շերտեր, նույնիսկ աշխարհում,Աութքոլթն ամենաառաջիններից էր։ Նրա հիմնական առարկաները աֆրոամերիկացիներն էին, ովքեր ապրում էին Պոսումվիլ կոչվող քաղաքում և իռլանդացի ներգաղթյալները, ովքեր ապրում էին բնակարանային գաղթօջախներում ։
Դատավորի 1894 թվականի հունիսի 2-ի թողարկման Աութքոլթ մուլտֆիլմում պատկերված էր մեծ ականջներով, ճաղատ փողոցային երեխա՝ զգեստով։ Աութքոլթը շարունակեց նկարել կերպարին, ով իր դեբյուտը կատարեց Աշխարհում 1895 թվականի հունվարի 13-ին։ Երեխան առաջին անգամ գունավոր երևաց մայիսի 5-ի համարում մուլտֆիլմում, որը վերնագրված էր «Հոգանի պուրակում գտնվող կրկեսում»։ Աութքոլթ շաբաթաթերթի Hogan's Alley մուլտֆիլմերն այդ ժամանակվանից  գունավոր էին, որտեղ նկարահանվում էին փողոցներում մոլեգնած տնակային երեխաները, մասնավորապես՝  ճաղատ երեխան, ով ստացել էր Միկի Դուգան անունը։ Hogan's Alley-ի հունվարի 5-ի դրվագում Միկիի զգեստը վառ դեղին գույն էր։ Շուտով նա դարձավ սթրիփի աստղը և հայտնի դարձավ որպես «Դեղին երեխա», և որ Մայի երեխայի երկխոսությունը սկսեց հայտնվել նրա դեղին զգեստի վրա։ Շերտի ժողովրդականությունը բարձրացրեց համաշխարհային շրջանառությունը, և « երեխան» լայնորեն վաճառվեց։ Նրա հաջողության մակարդակը ստիպեց այլ թերթերին հրատարակել այդպիսի ժապավեններ, և, հետևաբար, «Դեղին երեխան» դիտվում էր որպես ուղենիշ կոմիքսների՝ որպես զանգվածային միջոցի զարգացման մեջ։
Հնարավոր է, որ Աութքոլթը չշահեց ստրիպի ապրանքային եկամուտներից։ Թեև նա դիմել է առնվազն երեք անգամ, սակայն կարծես թե նրան հեղինակային իրավունք չի տրվել սթրիփի վրա։ Այն ժամանակվա տարածված պրակտիկան հրատարակչին տալիս էր հեղինակային իրավունքներ այն ժապավենների նկատմամբ, որոնք նրանք տպում էին վարձու աշխատանքի հիման վրա, թեև ոչ դրանց հերոսների նկատմամբ։
1896 թվականի հոկտեմբերի 25-ի «Դեղին երեխան և նրա նոր ֆոնոգրաֆը» մասում առաջին անգամ ցուցադրվեցին խոսքի փուչիկներ։ Աութքոլթի շերտերը հայտնվում էին շաբաթը երկու անգամ ամսագրում և ստանում էին այնպիսի ձև, որը պետք է դառնար ստանդարտ. բազմաֆունկցիոնալ շերտեր, որոնցում պատկերներն ու տեքստը անքակտելիորեն կապված էին միմյանց հետ։ Կոմիքսների պատմաբան Բիլ Բլեքբերդը պնդում է, որ դա այն դարձրեց «ոչ պակաս, քան պատմության առաջին վերջնական կոմիքսները»։ 1897 թվականի հունվարից մայիս ընկած ժամանակահատվածում Հերստը Եվրոպա ուղարկեց Աուտկոուլտ և խմբագիր-հումորիստ Ռուդոլֆ բլոկին, այն ուղևորության մասին, որը Աուտկոուլտը հայտնել էր թերթում «դեղին երեխա» և « ամբողջ աշխարհը դեղին երեխայի հետ » պարոդիական օրագրի միջոցով, որը զբաղեցրեց « Մակֆադենի մի շարք բնակարանների» տեղը ։
1899 թվականին Աութքոլտը ազատ մուլտֆիլմեր է պատրաստել այլ թերթերի համար։  Գյուղական դպրոցի և « Անասնաֆերմա » ակումբի մասին հակիրճ զեկուցվել է « Ֆիլադելֆիա Ինքուայրեր » - ում։  « Նյու Յորք Հերալդ» -ում լույս են տեսել « Բադի Թաքերի » մասին և « Պոր Լիլ Մոուզ » — ը՝ աֆրոամերիկացի գլխավոր հերոս-կատակասերի առաջին ժապավենը, որը պատկերված է խիստ կարծրատիպային ձևով ։
Բասթեր Բրաուն
Աութքոլթը 1902 թվականի մայիսի 4-ին Herald-ի էջերում ներկայացրեց Բասթեր Բրաունին՝ խոսելով չարաճճի, հարուստ տղայի մասին, որը հագնված էր փոքրիկ Լորդ Ֆաունտլերոյի ոճով, և նրա պիտբուլ տերիեր վագրի մասին։ Ժապավենն ու կերպարներն ավելի տարածված էին, քան The Yellow Kid-ը, և Աութքոլթը լիցենզավորեց անունը սպառողական ապրանքների լայն շրջանակի համար, ինչպիսիք են Brown Shoe Company-ի մանկական կոշիկները։ 1904 թվականին Աութքոլթը Լուիզիանայի գնման ցուցահանդեսում գովազդային լիցենզիաներ վաճառեց 200 ընկերությունների։ Լրագրող Ռոյ Մաքքարդելը 1905 թվականին զեկուցել է, որ Աութքոլթը տարեկան 75000 դոլար է վաստակում առևտրային վաճառքից և աշխատում է քարտուղար և իրավաբան։
Herald-ում Աութքոլթն աշխատում էր կոմիքս-ստրիպի ռահվիրա Վինզոր Մաքքեյի կողքին (ով այդ պահին հիմնականում աշխատում էր նկարազարդումների և խմբագրական մուլտֆիլմերի վրա)։ Երկու ծաղրանկարիչների միջև ձևավորվեց մրցակցություն, որը հանգեցրեց նրան, որ Աութքոլթը լքեց Herald-ը և վերադարձավ իր նախկին գործատու Ուիլյամ Ռանդոլֆ Հերսթի մոտ The New York Journal։ Աութքոլթը Journal-ում սկսեց օգտագործել մի քանի վահանակներ և խոսքի հմտություններ՝ հետևելով Ֆրեդերիկ Բուր օպերի և Ռուդոլֆ Դիրքսի ավելի վաղ օրինակներին։
Աութքոլթը չի դիմել Բասթեր Բրաունին հեղինակային իրավունքի համար, այլ հաստատել է «սովորական իրավունքի տիտղոսը»՝ այն, ինչ պնդում էր կոմիքսների պատմաբան Դոն Մարկշտեյնը, ստեղծագործողների իրավունքների վերաբերյալ ամենավաղ պնդումներից մեկն է։ Դատարանը որոշեց, որ Herald-ին են պատկանում Բասթեր Բրաունի անունը և վերնագիրը, ինչպես նաև հեղինակային իրավունքը, սակայն կերպարներն իրենք չափազանց աննյութական են եղել հեղինակային իրավունքի կամ ապրանքանիշի համար։ Այնուամենայնիվ, ավելի ուշ դատական գործը հաստատեց, որ Բասթեր Բրաունի մնացած բոլոր իրավունքները պատկանում են Աութքոլթին։ Սա թույլ տվեց Աութքոլթին շարունակել գործունեությունր ամերիկյան ֆիլմում, մինչև որ նա օգտագործեց Բասթեր Բրաուն անունը ։
Աութքոլթը հեռացավ թերթերից և իր կյանքի վերջին տասը տարիները նվիրեց նկարչությանը։ Տասշաբաթյա հիվանդությունից հետո մահացավ 1928 թվականի սեպտեմբերի 25-ին Նյու Յորքի Ֆլաշինգ քաղաքում ։ Նրա այրին ավելի ուշ թաղեց իր մոխիրը Կալիֆորնիայի Գլենդել քաղաքի Forest Lawn Memorial Park գերեզմանատանը։
Արտաքին հղումներ
Կատեգորիա:Ամերիկացի պատկերազարդողներ Կատեգորիա:Կոմիքսների նկարիչներ Կատեգորիա:Ամերիկացի ծաղրանկարիչներ Կատեգորիա:Սցենարիստներ այբբենական կարգով Կատեգորիա:19-րդ դարի ամերիկացի նկարիչներ Կատեգորիա:20-րդ դարի ամերիկացի արվեստագետներ Կատեգորիա:19-րդ դարի ամերիկացի արվեստագետներ Կատեգորիա:Վիքիպեդիա:ԲՊՀ հոդվածներ 2023
Դորիանս
Դորիանս, հայկական ռոք խումբ, որը ներկայացրել է Հայաստանը Եվրատեսիլ 2013 երգի մրցույթում և զբաղեցրել 18-րդ հորիզոնականը։
Պատմություն
Խումբը հիմնադրվել է 2008 թվականի հունիս 7-ին։ Խմբի անդամներեն են՝ Գոռ Սուջյանը (վոկալ), Գագիկ Խոդավիրդին (կիթառ), Էդգար Սահակյանը (բասս կիթառ), Արման Փահլևանյանը (ստեղնաշարային գործիքներ) և Արման Ջալալյան (հարվածային գործիքներ)։
2010 թվականին խումբը համերգներով հանդես եկավ Մոսկվայում։ Նույն թվականին Հայաստանի Ազգային Երաժշտական Մրցանակաբաշխությանը ճանաչվեց “Տարվա Լավագույն Ռոք Խումբ”, իսկ 2011 թվականին նվաճեց “Տարվա Լավագույն Ռոք Խումբ”, ”Տարվա Լավագույն Տեսահոլովակ”, “Տարվա Լավագույն Երգիչ” մրցանակները ։
2011 թվականի ապրիլին խումբը ձայնագրեց իր առաջին ձայնասկավառակը, որի միքսային աշխատանքները կատարվեցին Բրյուսելում ("ICP" Studios), իսկ մասթերինգն արվեց Փարիզում ("Translab" Studio)։
2011 թվականի օգոստոսին Դորիանսը Երևանում ելույթ ունեցավ Սերժ Թանկյանի համերգի բացմանը ։
2011 թվականի դեկտեմբեր 13-ին խումբը Van Music Awards ռադիոմրցանակաբաշխության ժամանակ արժանացավ “Rock number One”, “Man Number One” մրցանակներին ։
Դորիանս խմբի առաջին՝ "Fly" (Թռիչք) անվամբ ձայնասկավառակի շնորհանդեսը տեղի ունեցավ 2011 թվականի դեկտեմբերի 22-ին ։
2012 թվականի սեպտեմբերի 10-ին Կարեն Դեմիրճյանի անվան Մարզահամերգային Համալիրում, իսկ սեպտեմբերի 13-ին Արցախում, Դորիանս խումբը ելույթ ունեցավ աշխարհահռչակ ռոք երաժիշտ, ստեղնահար Դերեկ Շերինյանի հետ։ Համերգի հատուկ հյուրն էր կենդանի ռոք լեգենդ Գլեն Հյուզը ։
2013 թվականի մայիսին խումբը "Lonely Planet" երգով ներկայացրել է Հայաստանը Եվրատեսիլ 2013 երգի մրցույթում , և եզրափակչում զբաղեցրել 18-րդ հորիզոնականը 41 միավորով ։
Արտաքին հղումներ
Կատեգորիա:Հայկական ռոք խմբեր Կատեգորիա:Հայաստանի մասնակիցները Եվրատեսիլ երգի մրցույթում
Չհոն Ժոն Մյոն
Չհոն Ժոն Մյոն, հարավկորեացի դերասան։ 1999 թվականին առաջնաելույթ է կատարել երիտասարդական «Դպրոց 2» դրամայում։
Հայտնի է «70-ականների նորաձևություն» (2005), «Ցտեսություն, մենակություն» (2006) , «Ի՞նչ գործ ունես, աղվես» (2006), «Մոխրոտի քույրը» (2010) «Դուետ»  ,, «Պատվո մարդ» (2011)  , «Վերբեռնում» (2014) , «Սիրտ սրտից» և «Վարպետ․ արիշտայի Աստված» (2016) դրամաներում խաղացած գլխավոր դերերով։
Նաև նկարահանվել է «Համարձակ» (2005), «Հոյակապ մրցակիցներ» (2006), «Հենզելն ու Գրետելը» (2007) և «Գիշերվա թագուհին» (2013) ֆիլմերում։
2011 թվականին Չհոն Ժոն Մյոնը բացել է սեփական կառավարող ընկերությունը ։
Կենսագրություն
Չհոն Ժոն Մյոնը ծնվել է 1980 թվականի նոյեմբերի 29-ին Սեուլ քաղաքում։ Ունի ավագ եղբայր և երկու ավագ քույր։ Ավարտել է Վոնջու, Գանգվոն քաղաքի Սանչժիի համալսարանը։
Հարություն Խաչատրյան (այլ կիրառումներ)
Հարություն Խաչատրյան անունը կարող է վերաբերել հետևյալ անձանց.
Լուքսորի կոթող
Լուքսորի կոթող (obélisque de Louxor), հին եգիպտական կոթող Փարիզի Կոնկորդի հրապարակի կենտրոնում։ Ունի 23 մ բարձրություն։ Ստեղծվել է Ռամզես II-ի օրոք, սկզբում տեղադրված է եղել Եգիպտոսի Լուքսոր տաճարի մուտքի մոտ, սակայն 1830-ական թվականներին փոխարքա Մուհամմադ Ալի փաշան այն նվիրել է Ֆրանսիային։
Լուքսորի կոթողը Ֆրանսիայի մայրաքաղաքի ամենահին շինությունն է (հաշվի է առնվում նրա ստեղծման, ոչ թե Փարիզում տեղադրելու ժամանակը)։
Պատմություն
Լուքսորի երկվորյակ կոթողները ինչ-որ ժամանակ մատնանշել են Լուքսորի տաճարի մուտքը։ 1829 թվականին Եգիպտոսի վալի և ինքնահռչակ խեդիվ Մուհամմադ Ալի փաշան կոթողները նվիրել է Ֆրանսիային։
1823 թվականի օգոստոսին ֆրանսիական «Սֆինքս» կորվետը (ռազմական նավ) ուղևորվել է Ալեքսանդրիա՝ հանդիպելու «Լուքսոր» բարժային, որպեսզի վերցնի կոթողներից մեկը և այն տանի Ֆրանսիա։ 1833 թվականի ապրիլի 1-ին երկու նավերը ուղևորվել են Տուլոն, ուր հասել են մայիսի 10-ին։ Օգոստոսի 12-ին նավերը հասել են Շերբուր Օկտևիլ քաղաքի նավահանգիստ։
Դեկտեմբերի 21-ին կոթողը հասել է Փարիզ։ Երեք տարի անց՝ 1836 թվականի հոկտեմբերի 25-ին, Լուի Ֆիլիպ I արքայի հրամանով կոթողը տեղադրվել է Կոնկորդի հրապարակի կենտրոնում։
Երկրորդ կոթողը մնացել է Լուքսորում։ Դրանից պաշտոնական հրաժարումը եգիպտական կառավարությանը հասցեագրել է Ֆրանսիայի նախագահ Ֆրանսուա Միտտերանը իր նախագահական առաջին կառավարման շրջանում։
Պատվանդան
Կոթողի պատվանդանին կան փորագրություններ, որոնք պատկերում են, թե ինչպես է կոթողը ապամոնտաժվել Եգիպոսում իր տեղից, տեղափոխվել Ֆրանսիա և դրվել Փարիզում։
Գրականություն
Կատեգորիա:Փարիզի հուշարձաններ Կատեգորիա:Կոթողներ
Կոմիտասի կիսանդրի (Փարիզ)
Կոմիտասի կիսանդրի, կիսանդրի Ֆրանսիայի մայրաքաղաք Փարիզում՝ Վիլ-Ժուիֆ հոգեբուժարանի բակում։
Պատմություն
Հայ մեծանուն երգահան, երգիչ, երաժշտական էթնոլոգ, երաժշտագետ, վարդապետ և դասատու Կոմիտասի կիսանդրու բացումը տեղի է ունեցել 1995 թվականի հոկտեմբերի 21-ին, Փարիզի Պոլ Գիրո հիվանդանոցի Վիլ-Ժուիֆ հոգեբուժարանի բակում։ Հենց այդ հոգեբուժարանում է մահացել Կոմիտասը։
Քանդակի հեղինակն է ծագումով հայաստանցի, այժմ Շավիլում ապրող և ստեղծագործող Արշավիր Եղիազարյանը։ Բացման արարողությանը ներկա են եղել մի շարք քաղաքական գործիչներ, ինչպես նաև մոտ 500 այլ հյուրեր ։
Տվյալներ
Կիսանդրին պատրաստված է բրոնզից, պատվանդանը՝ գրանիտից։
Պատվանդան
Սկզբում ֆրանսիական իշխանությունները դեմ են եղել տեքստի նման տարբերակին, սակայն հետագայում քաղաքական հեղինակությունները համարձակվել են ընդունելու ցեղասպանության հղմամբ այս տեքստը ։
Ծանոթագրություններ
Կատեգորիա:Փարիզի հուշարձաններ Կատեգորիա:Հայոց ցեղասպանության հուշարձաններ Կատեգորիա:Ֆրանսիայի հուշարձաններ
Էլեկտրահետախուզություն
Էլեկտրահետախուզություն, հետախուզության երկրաֆիզիկական մեթոդ։ Հիմնված է հաստատուն և փոփոխական հոսանքի բնական ու արհեստական էլեկտրական (էլեկտրամագնիսական) դաշտերի ուսումնասիրության վրա։ Կիրառվում է երկրաբանական քարտեզագրության, կառուցվածքային երկրաբանության մեջ, օգտակար հանածոների որոնման և հետախուզման գործում, հիդրոերկրաբանական և ինժեներա-երկրաբանական հետազոտություններում։
Կատեգորիա:Երկրաֆիզիկա
Կասառուբիոս դել Մոնտե
Կասառուբիոս դել Մոնտե (Casarrubios del Monte), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Լա Սագրա շրջանի կազմում։ Տարածքը զբաղեցնում է 96 կմ²։ Բնակչությունը 5193 մարդ (ըստ 2010 թվականի)։ Պրովիցիայի վարչական կենտրոնից հեռու է 49 կմ։
Արտաքին հղումներ
Կատեգորիա:Իսպանիայի քաղաքներ
Arrows A9
Բոլիդ Arrows A9 (Arrows A9), մրցարշավային ավտոմեքենա է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1986 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Սպառում
Սպառում, սահմանվում է որպես բարիք ձեռք բերելու ծախսեր։ Համարվում է տնտեսագիտության մեջ հիմնական հասկացություն և ուսումնասիրվում է նաև բազմաթիվ այլ սոցիալական գիտություններում։ Հակադրվում է ներդրումներին, որոնք ծախսեր են ապագա եկամուտներ ձեռք բերելու համար։ Այն արդյունքի օգտագործումն է տնտեսական պահանջմունքների բավարարման գործընթացում, վերարտադրության եզրափակիչ փուլը։
Սպառվող բարիքների տեսակներից կախված տարբերում են իրային ձև ունեցող նյութական բարիքների և ծառայությունների սպառում։ Ըստ պահանջմունքների բավարարման եղանակի սպառումը կարող է լինել անհատական (առանձին ընտանիքների կամ անհատների անձնական սեփականություն հանդիսացող նյութական բարիքների սպառում) և կոլեկտիվ կամ համատեղ (նյութական բարիքների և ոչ նյութական արտադրության ոլորտի հասարակական հիմնարկների վճարովի և անվճար ծառայությունների համատեղ սպառում)։
Սպառումն ըստ նպատակի լինում է՝ անձնական և արտադրական։ Անձնական՝ երբ մարդիկ իրենց պահանջմունքները բավարարում են արտադրության գործընթացից դուրս և որի նպատակը կենսագործունեության պահպանումն է։ Արտադրական՝ երբ եղած արդյունքն օգտագործում են արտադրության գործընթացը կազմակերպելու և նոր բարիքներ արտադրելու նպատակով։
Սպառումն օրգանապես կապված է վերարտադրության մյուս փուլերի՝ արտադրության, բաշխման և փոխանակության հետ։ Առանց արտադրության չկա և սպառում, որովհետև արտադրությունն է ստեղծում սպառման օբյեկտ, իսկ եթե չլինի սպառում, արտադրությունը կդառնա անիմաստ։ Արտադրության դերը սպառմանը ծառայելն է։ Միաժամանակ, արտադրությունն առաջնային է սպառման նկատմամբ։ Այն ստեղծում է սպառման արդյունքներ, առաջացնում արտադրված արդյունքների սպառման պահանջ և, վերջին հաշվով, որոշում սպառման մակարդակն ու կառուցվածքը։ Իր հերթին սպառումը փոխներգործում է արտադրության վրա՝ առաջացնելով արդյունքների պահանջ։ Առկա պահանջմունքների բավարարմանը զուգընթաց ծագում և ձևավորվում են նորերը, դրանով իսկ սպառումն կյանքի է կոչում նոր արդյունքների արտադրություն։
Չսպառվող արդյունքները դադարում են օգտակար լինելուց, և դրանց արտադրությունը դադարեցվում է։ Սպառման ընդհանուր մակարդակը տարբեր երկրներում և պատմություններում տարբեր ժամանակաշրջաններում միշտ որոշվում է արտադրության, արտադրողական ուժերի զարգացման ձեռք բերված մակարդակով։ Հասարակության առանձին դասակարգերի, սոցիալական խմբերի, առանձին խմբերի, անձանց և այլ հատվածների սպառման մակարդակն անմիջաբար որոշվում է տվյալ հասարակարգին հատուկ բաշխման բնույթով։
(8493) Յաչիբոզու
Միջին հեռավորությունը Արեգակից կազմում է 2,476466 ա. մ., առավելագույնը մոտենում է 2,0617 ա. մ. հեռավորության վրա և հեռանում 2,8912 ա. մ. ։ Արեգակի շուրջ մեկ ամբողջական պտույտ է կատարում 1423,47 երկրային օրվա ընթացքում, իր ուղեծրով շարժվելով միջինում 0,252904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Մասանորի Մացույամայի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շապոշնիկովո (գյուղ, Ենակիևոյի քաղաքային խորհուրդ)
Շապոշնիկովո (Шапошникове), գյուղ Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Շապոշնիկովո գյուղում բնակվում էր 27 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ենակիևոյի քաղաքային խորհուրդի բնակավայրեր Կատեգորիա:Ուկրաինայի գյուղեր
Օգոստոս
Օգոստոս, տարվա ութերորդ ամիսն է, ունի 31 օր։
Մեր թվարկությունից 56 տարի առաջ Հուլիոս Կեսարի հրամանով կատարված օրացույցի բարեփոխումից հետո փետրվարը դարձավ երկրորդ ամիսը և ուներ 29 օր։ Հետագայում ամիսներից մեկը ի պատիվ Հուլիոս Կեսարի կոչվեց Հուլիս, իսկ դրան հաջորդող օգոստոս ամիսն էլ՝ հռոմեական Օկտավիանոս կայսեր պատվին, որը հետագայում ստացավ «օգոստոս» տիտղոսը (նշանակում է՝ վսեմաշուք)։
Բայց օգոստոսն ուներ միայն 30 օր, իսկ հուլիսը՝ 31։ Մի բան, որ ընդգծում է Կեսարի գերազանցությունը Օգոստոս կայսեր նկատմամբ։ Որոշվեց մեկ օր վերցնել փետրվարից և ավելացնել օգոստոս ամսվա օրերի թվին։
Պատմական Հայաստանում օգոստոսը եղել է տարվա առաջին ամիսը և կոչվել է նավասարդ։
Կենդանաշրջանի նշաններ
Օգոստոս ամսին ծնվածների կենդանաշրջանի նշաններն են՝
Անունն այլ լեզուներով
Եվրոպական լեզուներում օգոստոս անունը հիմնականում համապատասխանում է լատինական ավանդույթին։ Սակայն, կան նաև բացառություններ. այսպես՝ ֆիններեն ասում են elokuu՝ «հացի ամիս», արևելասլավոնական լեզուներում անունը կապված է՝ «մանգաղ» նշանակող բառի հետ. ուկրաիներեն՝ серпень, լեհերեն՝ sierpień, չեխերեն՝ srpen։
Բելառուսերեն կոչվում է «жнівень», կապված է «жніво»-բերք բառի հետ :
Ծանոթագրություններ
Կատեգորիա:Ամիսներ
Մոն Ռալ
Մոն Ռալ  (կատ․՝ Mont-ral), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Կամպ շրջանում։ Տարածքը կազմում է 34․69 կմ2։ Բնակչությունը՝ 172 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Սիդան (ֆուտբոլիստ)
Սիդնեյ Ապարեսիդո Ռամոս  դա Սիլվա, առավել հայտնի է որպես Սիդան (Sidney Aparecido Ramos da Silva; Sidão, ), բրազիլացի հայտնի ֆուտբոլիստ,  «Սան Պաուլու» ակումբի դարպասապահ։
Կենսագրություն
Սիդանը  «Կորինտիանս»  ֆուտբոլային դպրոցի սաներից  է։ 2001-2003 թվականներին հանդես էր գալիս «Տիմաու» ակումբի երկրորդ  թիմում,  բայց  երբ  դարպասապահը չկարողացավ դուրս գալ հիմնական  կազմ,  լքել է հարազատ ակումբը  եւ սկսել  է  հանդես գալ փոքր թիմերում, որպես կանոն, Սան Պաուլու  նահանգի  առաջնությունում։ 10 տարվա ընթացքում Սիդանը  փոխել է տասնյակ ակումբներում, սակայն  գործնականում  գրեթե ոչ մի տեղ  երկար  ժամանակ  չի  անցկացրել։   2008 թվականին  ֆուտբոլիստների պակասի պատճառով Սիդանը անցկացրել  է մեկ խաղ  A3  շարքի Լիգայում «Ունիոն Մոժիի» կազմում ։
Սիդանի կարիերիայում ոչ մի ուշագրավ դեպքեր տեղի չունեցան, մինչև տեղափոխվեց «Օզասկու» ակումբ եւ միայն չորս տարի նա մնաց այդտեղ։ 2014 թվականին նա վարձով խաղացել է «Գուարատինգետում» ։
Սան Պաուլու նահանգի առաջնության ժամանակ՝ 2016 թվականին, Սիդանը գերազանց է դրսևորել իրեն։ Համեստ «Օզասկուն» իր պատմության մեջ առաջին անգամ կարողացավ դուրս գալ առաջնության  եզրափակիչ։ Դրանից հետո 33-ամյա դարպասապահին  վերցրել է վարձակալությամբ բրազիլական ֆուտբոլի ավանդական ներկայացուցիչ «Բոտաֆոգոն» ։